Helge Reiss

**Helge Reiss** (født 27. februar 1928 i Oslo, død 11. november 2009 samme sted) var en norsk skuespiller som jobbet på Det nye teater i over 50 år, var med på komiske kinofilmer (som *[[Olsenbanden]]* og *[[Den siste Fleksnes]]*) og TV-serier med store seertall som *[[Hotel Cæsar]]*.  Han ga også stemme til flere tegnefilmer som *[[Flåklypa Grand Prix]]*. Mest kjent er han kanskje som Professor Drøvel i flere av TV-seriene om Brødrene Dal.

## Liv og virke
### Bakgrunn
Han var sønn av Thorleif Reiss (1898–1988) og Esther Colbjørnsen Dahl (1896–1941), og giftet seg i 1951 med rektor Marit Billington (1928–2004). De fikk to barn; musikeren Georg Michael Reiss og dramaturgen Esther Reiss. Også søsteren til Helge Reiss' far, Elisabeth Reiss, var scenekunstner, så Helge Reiss var oppvokst i et teatermiljø og fikk blant annet være med når faren spilte for Radioteatret.

### Skuespiller
Etter examen artium i 1946 gikk han på en elevskole ved Nationaltheatret, før han i 1949 fikk fast jobb på Det nye teater (senere Oslo Nye Teater), som var blitt etablert i 1929. Han pensjonerte seg fra samme teaterscene i 1998. Foruten en rekke ulike roller på Oslo Nye, hadde han spilt Mikkel Rev i Dyrene i Hakkebakkeskogen fra 1982 frem til han gikk av med pensjon seksten år senere. Han turnerte også hyppig med Riksteatret, og ble landskjent som Professor Higgins i *[[My Fair Lady]]* fra 1973.

Fra film og TV er Helge Reiss blant annet kjent for rollen som Baronen i *[[Olsenbanden for full musikk]]* og for sin minirolle som Professor Drøvel i Brødrene Dal. Tittelfiguren i Brødrene Dal-serien *[[Brødrene Dal og professor Drøvels hemmelighet|Professor Drøvels hemmelighet]]* er på skjermen i cirka 20 sekunder i hver episodes åpningssekvens og en kort sekvens helt til sist i siste episode. Hva hemmeligheten egentlig var, får man aldri vite, for når Professor Drøvel skal fortelle, viser det seg at han bare kan klukke. I *[[Brødrene Dal og mysteriet om Karl XIIs gamasjer]]* er Reiss tilbake som Professor Drøvel, da med sitt eget TV-program, men fremdeles kan han bare klukke. Han sees også padlende i en kano på jakt etter nye eventyr i en av episodene. I nest siste episode av *[[Brødrene Dal og spektralsteinene]]* nevnes professor Drøvel også i forbifarten av rollefiguren Dronning Krystallis av Spektron.

Reiss dukket også opp i forskjellige gjesteroller i flere episoder av både *[[Mot i brøstet]]* og *[[Karl & Co]]*. Helge Reiss var i 2009 også med i *[[Hotel Cæsar]]* på TV 2, i rollen som den bohemske poeten Gregorius Bang.

Helge Reiss dubbet hovedrollefiguren Carl Fredricksen i den norskspråklige utgaven av *[[Se opp]]* (*Up*) i 2009. Han dubbet også Cogsworth i *[[Skjønnheten og udyret (1991)|Skjønnheten og Udyret]]* (*Beauty & the Beast*), og Fjærvang i *[[Flukten fra hønsegården]]* (*Chicken Run*).

## Filmografi (utvalg)
* 2009 – *[[Hotel Cæsar]]* – TV-serie
* 2004 – *[[Gråtass – Hemmeligheten på gården]]* 
* 2004 – *[[Hos Martin]]* – *Buddhistmunkens eventyr*
* 2003 – *[[Mors Elling]]*  
* 1998 – *[[Nr. 13]]*
* 1998 – *[[Karl & Co]]* – Møter veggen
* 1997 – *[[Mot i brøstet]]* – *Full krise*, del 1 og 2 
* 1995 – *[[Mot i brøstet]]* – *Kjærleik med något attåt*, del 2
* 1992 – *[[Det perfekte mord]]* 
* 1989 – *[[Vertshuset den gyldne hale]]* 
* 1987 – *[[På stigende kurs]]*   
* 1985 – *[[Deilig er fjorden!]]*  
* 1982 – *[[For Tors skyld]]*  
* 1980 – *[[La elva leve!]]*  
* 1979 – *[[Brødrene Dal og professor Drøvels hemmelighet]]* – TV-serie
* 1978 – *[[Formynderne]]*  
* 1977 – *[[Olsenbanden & Dynamitt-Harry på sporet]]*  
* 1976 – *[[Olsenbanden for full musikk]]*  
* 1976 – *[[Bør Børson II]]*
* 1974 – *[[Den Siste Fleksnes]]*  
* 1974 – *[[Fleksnes fataliteter]]* – *[[Biovita Helsesenter]]* 
* 1971 – *[[Gråt elskede mann]]* (1971) 
* 1970 – *[[Skulle det dukke opp flere lik, er det bare å ringe]]*  
* 1961 – *[[Hans Nielsen Hauge (film)|Hans Nielsen Hauge]]*  
* 1959 – *[[5 loddrett]]*
* 1948 – *[[Den hemmelighetsfulle leiligheten]]* (ikke kreditert)

## Stemmer

* 1942 – *[[Bambi]]* – Uglen 
* 1951 – *[[Alice i eventyrland]]* – Elder, norsk stemme
* 1970 – *[[Aristokattene]]* – Edgar 
* 1973 – *[[Bjørnen Colargol]]* – norske stemmer 
* 1975 – *[[Flåklypa Grand Prix]]* – Rudolf Blodstrupmoen 
* 1978 – *[[Det var en gang et menneske]]* – norske stemmer
* 1983 – *[[Teskjekjerringa]]* – Gubben og Bjørn Harkem
* 1983 – *[[Mikkes juleeventyr]]* – Donald Duck
* 1985 – *[[Taran og den sorte gryte]]* – Fflewdur Fflam 
* 1986 – *[[Den store julegaven]]* – Klovnen i esken
* 1989 – *[[Den lille havfruen]]* – Grimsby
* 1990 – *[[Ole, Dole og Doffen på eventyr – Jakten på den forsvunne lampe]]* – Ånden i lampen (Ådne)
* 1990 – *[[I Mummidalen]]* – Sniff 
* 1991 – *[[Skjønnheten og udyret]]* – Klokksworth
* 1992 – *[[Kometen kommer|Mummitrollet og vennene hans – Kometen kommer]]* – Sniff 
* 1994 – *[[Svaneprinsessen]]* – Lord Rogers 
* 1995 – *[[Timon og Pumbaa (TV-serie)|Timon og Pumbaa]]* – Andre stemmer
* 1997 – *[[Skjønnheten og udyret – Den fortryllende julen]]* – Klokksworth
* 1998 – *[[Solan, Ludvig og Gurin med reverompa]]* – Rudolf Blodstrupmoen   
* 1998 – *[[Småkryp]]* – Manto 
* 1999 – *[[Tarzan]]* – Professor Porter
* 2000 – *[[Den lille havfruen II – Havets hemmelighet]]* – Grimsby 
* 2000 – *[[Flukten fra hønsegården]]* – Fjærvang
* 2005 – *[[Lille kylling]]* – Ordfører Karl Kuhn 
* 2006 – *[[Bambi 2]]* – Uglen 
* 2009 – *[[Se opp]]* – Carl Fredricksen

## Referanser


## Eksterne lenker
*